শ্রেষ্ঠ অভিনেত্রী বিভাগে ফিল্মফেয়ার পুরস্কার
ফিল্মফেয়ার শ্রেষ্ঠ অভিনেত্রী পুরস্কার হল ভারতের চলচ্চিত্রে কেন্দ্রীয় চরিত্রে অভিনেত্রীর অবদানের স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সালে প্রথম ফিল্মফেয়ার পুরস্কারের অংশ হিসেবে ১৯৫২-৫৩ সালের চলচ্চিত্রের জন্য এই পুরস্কার প্রদান করা হয়। নূতন ও কাজল দেবগন সর্বাধিক পাঁচবার এই বিভাগে পুরস্কার লাভ করেন। প্রথমবার এই পুরস্কার অর্জন করেন মিনা কুমারী। নূতন ও তার বোনঝি কাজল সর্বাধিক পাঁচবার এই পুরস্কার অর্জন করেন। মাধুরী দীক্ষিত সর্বাধিক ১৪বার এই পুরস্কারের মনোনয়ন লাভ করেন। সাম্প্রতিক বিজয়ী আলিয়া ভাট গলি বয় (২০১৯) চলচ্চিত্রে অভিনয় করে টানা দ্বিতীয়বারের মত এই পুরস্কার লাভ করেন।